Document ID: 31995L0498

ΟΔΗΓΙΑ ΤΟΥ ΣΥΜΒΟΥΛΙΟΥ της 23ης Νοεμβρίου 1995 σχετικά με τον κοινοτικό κατάλογο των μειονεκτικών γεωργικών περιοχών κατά την έννοια της οδηγίας 75/268/ΕΟΚ (Σουηδία) (95/498/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (1), και ιδίως το άρθρο 2 παράγραφος 2,
την πρόταση της Επιτροπής,
τη γνώμη του Ευρωπαϊκού Κοινοβουλίου (2),
Εκτιμώντας:
ότι ένα σημαντικό τμήμα του εδάφους της Σουηδίας παρουσιάζει μόνιμα φυσικά μειονεκτήματα και ότι η δήλωση αριθ. 37 της πράξης προσχώρησης του 1994 αναγνωρίζει ότι συντρέχει λόγος να οριοθετηθούν, χωρίς καθυστέρηση, οι ορεινέες περιοχές και οι άλλες μειονεκτικές γεωργικές περιοχές κατά την έννοια του άρθρου 3 της οδηγίας 75/268/ΕΟΚ 7 ότι τα μόνιμα φυσικά μειονεκτήματα που υφίστανται στις περιοχές αυτές συνεπάγονται υψηλότερες δαπάνες παραγωγής και εμποδίζουν τους γεωργούς των περιοχών αυτών να επιτύχουν λογικά εισοδήματα από τις παραγωγές τους και αναλόγου επιπέδου με εκείνα που διαθέτουν οι γεωργοί συγκρίσιμου τύπου σε άλλες περιοχές 7 ότι η σουηδική κυβέρνηση ανακοίνωσε στην Επιτροπή, σύμφωνα με το άρθρο 2 παράγραφος 1 της οδηγίας 75/268/ΕΟΚ, τον κατάλογο των κοινοτήτων (Kommuner) και, κατά περίπτωση, εφόσον ήταν απαραίτητο, των τμημάτων των κοινοτήτων (fφrsamlinger) που είναι δυνατό να περιληφθούν στον κοινοτικό κατάλογο των μειονεκτικών γεωργικών περιοχών, καθώς και τις πληροφορίες σχετικά με τα χαρακτηριστικά των περιοχών αυτών 7 ότι τα διαθέσιμα στοιχεία οδηγούν στο συμπέρασμα ότι το σύνολο των περιοχών που ευρίσκονται βορείως του 62ου παραλλήλου πλήττονται από πολύ δυσχερείς κλιματικές συνθήκες, με αποτέλεσμα να επιβραχύνεται σημαντικά η βλαστική περίοδος και ότι πληρούν τους όρους που προβλέπονται στο άρθρο 3 παράγραφος 3 της οδηγίας 75/268/ΕΟΚ 7 ότι η προαναφερθείσα δήλωση αριθ. 37 επιτρέπει στη Σουηδία να διατηρήσει, δυνάμει του άρθρου 3, παράγραφος 3 της οδηγίας 75/268/ΕΟΚ, τέσσερις από τις πέντε ενισχυόμενες γεωργικές περιοχές, οι οποίες υφίσταντο στο Βορρά κατά τη στιγμή της προσχώρησης του κράτους αυτού στην Ευρωπαϊκή Ένωση 7 ότι ορισμένες γειτονικές κοινότητες δύνανται να χαρακτηριστούν κατά την έννοια του εν λόγω άρθρου 3 παράγραφος 3 εφόσον πλήττονται από πολύ δυσχερείς κλιματικές συνθήκες, με αποτέλεσμα να επιβραχύνεται σημαντικά η βλαστική περίοδος με μέγιστη διάρκεια 170 ημερών που έχουν μέση θερμοκρασία ανώτερη ή ίση των 5° Κελσίου 7 ότι οι απότομες κλίσεις, που αναφέρονται στο άρθρο 3 παράγραφος 3 δεύτερη περίπτωση της οδηγίας 75/268/ΕΟΚ, ορίζονται ως μεγαλύτερες από 20 % 7 ότι, εφόσον υπάρχει συνδυασμός των δύο παραγόντων υψόμετρο και κλίση, που αναφέρονται στο άρθρο 3 παράγραφος 3 τρίτη περίπτωση της οδηγίας 75/268/ΕΟΚ, τα χαρακτηριστικά που λαμβάνονται υπόψη είναι, αφενός, ελάχιστο υψόμετρο 500 μέτρων και, αφετέρου, μέση κλίση τουλάχιστον 15 % 7 ότι, όσον αφορά την ύπαρξη εδαφών περιορισμένης παραγωγικότητας και τα οικονομικά αποτελέσματα των εκμεταλλεύσεων το οποία είναι αισθητά κατώτερα από το μέσο όρο, στα οποία αναφέρεται το άρθρο 3 παράγραφος 4 στοχεία α) και β) της οδηγίας 75/268/ΕΟΚ, οι περιοχές έχουν καθορισθεί με τη βοήθεια ενός τυπικού δείκτη αποδόσεων των κυριότερων ετήσιων καλλιεργειών και της ακαθάριστης προστιθέμενης αξίας των εκμεταλλεύσεων ανά μονάδα ετήσιας εργασίας (ΑΚΑ-ΜΕΕ) 7 ότι η ανώτατη αξία των δύο μέσων δεικτών για κάθε περιοχή που αναφέρεται κατωτέρω έχει καθορισθεί σε 80 % του μέσου εθνικού δείκτη 7 ότι, σε ειδικές περιπτώσεις, ο μέσος δείκτης των τυπικών αποδόσεων δεν λαμβάνεται υπόψη για τις μειονεκτικές γεωργικές περιοχές όπου το τμήμα της καλλιεργούμενης για την παραγωγή ζωοτροφών έκτασης κατά την έννοια του άρθρου 4 ζ), παράγραφος 3 δεύτερη περίπτωση του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2066/92 (2), υπερβαίνει το 70 % της χρήσιμης γεωργικής έκτασης 7 ότι, όσον αφορά τη μικρή πυκνότητα του πληθυσμού ή τη μείωσή του, που αναφέρονται στο άρθρο 3, παράγραφος 4 στοιχείο γ) της οδηγίας 75/268/ΕΟΚ, έχουν ληφθεί υπόψη οι ακόλουθοι δείκτες: πυκνότητα που δεν υπερβαίνει τους 50 κατοίκους ανά km2, χωρίς να γίνεται αναφορά στη μέση εθνική πυκνότητα που είναι μόνο 21 κάτοικοι ανά km2, ή ετήσιο ποσοστό μείωσης, που υπερβαίνει το 0,5 %, καθώς και το σημαντικό τμήμα του ενεργού γεωργικού πληθυσμού στο σύνολο του ενεργού πληθυσμού της κοινότητας 7 ότι, για τον καθορισμό των περιοχών που επηρεάζονται από ειδικά μειονεκτήματα και που μπορούν να εξομοιωθούν με τις μειονεκτικές περιοχές, οι οποίες αναφέροναι στο άρθρο 3 παράγραφος 5 της οδηγίας 75/268/ΕΟΚ, λαμβάνονται υπόψη η ύπαρξη δυσμενών φυσικών συνθηκών που εκδηλώνονται με μία τιμή των δύο δεικτών κατώτερη από τον εθνικό μέσο όρο και η ύπαξη μόνιμων ειδικών χαρακτηριστικών μειονεκτημάτων:
- μιας περιοχής με λόφους με ανώμαλο ανάγλυφο και με κατεκερματισμένο γεωργικό έδαφος,
- μίας υγρής και ελώδους περιοχής,
- μίας περιοχής κατακλυζόμενης περιοδικά ή που υποφέρει από κακή υδραυλική κατάσταση του εδάφους,
- μιας νησιώτικης, παράκτιας ή παραλίμνιας περιοχής 7 ότι η συνολική έκταση των περιοχών που αναφέρονται στο άρθρο 3 παράγραφος 5 της οδηγίας 75/268/ΕΟΚ, δεν υπερβαίνει το 4 % της συνολικής έκτασης του εν λόγω κράτους μέλους 7 ότι το είδος και το επίπεδο των προαναφερόμενων δεικτών που λαμβάνονται υπόψη από τη σουηδική κυβέρνηση για τον καθορισμό των ειδών των περιοχών που ανακοινώνονται στην Επιτροπή ανταποκρίνονται αντίστοχα στα χαρακτηριστικά των ορεινών περιοχών, των μειονεκτικών περιοχών και των περιοχών που επηρεάζονται από ειδικά μειονεκτήματα, που αναφέρονται στο άρθρο 3 παράγραφοι 3, 4 και 5 της οδηγίας 75/268/ΕΟΚ 7 ότι στη Σουηδία υπάρχουν πολλά νησιά 7 ότι ο κατάλογος των μικρών νήσων που χαρακτηρίζονται κατά την έννοια του άρθρου 3 παράγραφος 5, δύναται να συμπληρωθεί μεταγενέστερα και να αποτελέσει το αντικείμενο απόφασης της Επιτροπής κατ' εφαρμογήν του άρθρου 2 παράγραφος 3 της οδηγίας 75/268/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Ο κοινοτικός κατάλογος των μειονεκτικών περιοχών για τη Σουηδία που περιέχεται στα παραρτήματα Ι, ΙΙ και ΙΙΙ της παρούσας οδηγίας, περιλαμβάνεται στον κοινοτικό κατάλογο των μειονεκτικών γεωργικών περιοχών κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ.
Άρθρο 2
Η παρούσα οδηγία απευθύνεται στο Βασίλειο της Σουηδίας.
Βρυξέλλες, 23 Νοεμβρίου 1995.

Labels: 19
20
0
6
18